Á fundi sveitarstjórnar 7. febrúar var samþykkt að hækka gjaldskrá og fæðiskostnað í leikskólanum Krakkaborg . Hækkun á gjaldi fyrir börn 9 mánaða til 2 ára verður í þremur áföngum , 20% hækkun 1. apríl 2007 , 20% hækkun 1. september 2007 og 10% hækkun 1. febrúar 2008 eða alls 50% hækkun . Þetta er þjónusta sem er yfirleitt ekki í boði á leikskólum og er kostnaðarsöm þar sem hver starfsmaður má einungis annast 4 börn en til samanburðar má hver starfsmaður annast um 8 börn á eldri deildum . Þar sem þjónusta á borð við þessa er veitt , er verð 50% hærra fyrir þennan aldurshóp . Gjald fyrir börn 2 ára til 5 ára hækkar úr 125 kr pr / klst í 130 kr pr / klst og tekur gildi 1. apríl 2007 . Fæðiskostnaður hækkar úr 115 kr pr / dag í 150 kr pr / dag 1. apríl n.k. en matargjald hefur hefur ekki breyst í 2 - 3 ár þrátt fyrir hækkanir á neysluverðsvísitölu . Þrátt fyrir þessa hækkun er gjaldið enn talsvert lægra en í nágrannsveitarfélögum þar sem gjald fyrir hádegismat er á bilinu 170 kr. – 200 kr. pr / dag . Gjaldskrá leikskólans mun eftirleiðis taka breytingum samkvæmt breytingum á vísitölu neysluverðs um áramót einu sinni á ári , 1. febrúar ár hvert . Sveitarstjórn hefur einnig samþykkt að starfsmaður á yngstu deild Krakkaborgar verði gerður að deildarstjóra . Í lagiLesa meira